**Anunț de participare**

Consiliul Județean Vrancea, cu sediul în Municipiul Focșani, strada Dimitrie Cantemir, nr.1, cod fiscal 4350394, telefon 0237/616800, fax 0237/212228, e-mail [www.cjvrancea.ro](http://www.cjvrancea.ro) .

Consiliul Județean Vrancea invită persoanele fizice și juridice fără scop patrimonial, să depună proiectele în scopul atribuirii contractelor de finanțare nerambursabilă, pentru domeniile: cultură, educație-tineret, ocuparea forței de muncă și antreprenoriat, activități de voluntariat, sport, sănătate și mediu.

Suma totală alocată de la bugetul local al UAT Județul Vrancea este de 200.000 lei, iar valoarea finanțării nerambursabile acordate pentru fiecare proiect nu va depăși suma de 40 000 lei, conform prevederilor Hotărârii nr. 99 din 31 mai 2021 a Consiliului Județean Vrancea.

Documentația pentru elaborarea și prezentarea propunerii de proiect se regăsește în cuprinsul Regulamentului privind regimul finanțărilor nerambursabile din fonduri ale bugetului județului Vrancea pentru activităţi nonprofit de interes județean, disponibil pe site-ul [www.cjvrancea.ro](http://www.cjvrancea.ro), la secțiunea Informații publice – Finanțări pe Legea 350/2005.

**Beneficiarii vor ține cont în elaborarea activităților proiectului de prevederile legale referitoare la măsurile recomandate în contextul pandemiei.**

Întrucât implementarea proiectelor nu poate depăși data de 30 noiembrie 2021 și ținând cont de timpul scurt rămas la dispoziție, Consiliul Județean Vrancea propune reducerea termenului de depunere a proiectelor la 15 zile de la data publicării prezentului anunț, conform prevederilor art. 20 alin. (2) al Legii 350/2005. Astfel, data limită pentru depunerea propunerilor de proiect este **19 iulie 2021, ora 16:00**.

Documentaţia de solicitare a finanţării, redactată în limba română, se va depune în două exemplare (original şi copie) precum şi în format electronic (pe suport fizic: CD/Stick USB) la Registratura Consiliului Judeţean Vrancea, situată pe b-dul Dimitrie Cantemir, nr.1 din Municipiul Focşani sau se poate transmite prin poştă, cu confirmare de primire pe adresa Municipiul Focşani, b-dul. Dimitrie Cantemir, nr.1, cod poştal 620098, jud. Vrancea, cu menţiunea „În atenţia Secretariatului comisiei de evaluare şi selecţionare a finanţărilor nerambursabile conform Legii 350/2005”.

Pentru a fi eligibile, durata de implementare a proiectelor înscrise în competiție nu trebuie să depășească data de **10 decembrie 2021.**

Selecția și evaluarea proiectelor, în vederea obținerii finanțării nerambursabile, se va face de către comisia de evaluare, în perioada **20-26 iulie 2021**, conform prevederilor Legii nr. 350/2005 și criteriilor de evaluare prevăzute în Regulamentul privind regimul finanţărilor nerambursabile din fonduri ale bugetului județului Vrancea pentru activităţi nonprofit de interes județean, disponibil pe site-ul [www.cjvrancea.ro](http://www.cjvrancea.ro), secțiunea Informatii publice.